ખુદાએ તેની તરફ વહી કરીને ફરમાવ્યું : “ચૂપ રહે ને અટકી જા. મને મારી ઇઝ્ઝત અને જલાલની કસમ જે ઉચ્ચ સ્થાન મેં કરબલાની જમીનને આપ્યું છે તે તને નથી આપ્યું. કરબલાની સરખામણીમાં તારૂં સ્થાન એવું છે જેમકે સમુદ્રની સરખામણીમાં સૂઇના નાકાનું ટપકું. જો કરબલાની તુરબત ન હતે તો હું તને ઉચ્ચ સ્થાન ન આપતે. જો કરબલાની જમીનમાં સુવાવાળો ન હતે તો હું તને પૈદા પણ ન કરતે અને તે ઘરને પણ પૈદા ન કરતે જેની ઉપર તું ગર્વ અને અભિમાન કરી રહી છે. રોકાઇ જા. નમ્ર થઇ જા. ઘમંડ અને અભિમાન ન કર. કરબલાની જમીનથી મોટી હોવાની કોશિશ ન કર. નહિ તો હું તારાથી નારાઝ થઇ જઇશ અને તને જહન્નમમાં નાખી દઇશ. (કામેલુઝ્ ઝિયારાત પા. ૨૬૭ હ. ૧૩-ઇમામ જઅફર સાદિક અ. તરફથી)